ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สข/น. 15/2553เรื่อง หลักเกณฑ์ เงื่อนไข และวิธีการจัดการกองทุน(ฉบับที่ 3)\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 129 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย ประกอบกับข้อ 19(6) แห่งประกาศคณะกรรมการกํากับตลาดทุน ที่ ทน. 27/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 20 กรกฎาคม พ.ศ. 2552 สํานักงานออกข้อกําหนดไว้ดังต่อไปนี้ข้อ ๑ ให้เพิ่มความต่อไปนี้เป็นข้อ 45/1 ในส่วนที่ 7 การแก้ไขเพิ่มเติมโครงการ ของหมวด 1 หลักเกณฑ์ทั่วไป ในภาค 2 การจัดการกองทุนรวม แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 23/2552 เรื่อง หลักเกณฑ์ เงื่อนไขและวิธีการจัดการกองทุน ลงวันที่ 28 กรกฎาคม พ.ศ. 2552 "ข้อ 45/1 การแก้ไขเพิ่มเติมโครงการโดยขอความเห็นชอบต่อสํานักงาน นอกเหนือจากข้อ 48 และ ข้อ 49 ให้บริษัทจัดการกองทุนรวมยื่นคําขอเป็นหนังสือ พร้อมทั้งรายละเอียดของโครงการที่แก้ไขเพิ่มเติมแล้ว และให้บริษัทจัดการชําระค่าธรรมเนียมตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูลการจดทะเบียน และการยื่นคําขอต่าง ๆ เว้นแต่เป็นการแก้ไขเพิ่มเติมโครงการตามข้อ 46 ไม่ต้องชําระค่าธรรมเนียมดังกล่าว เมื่อสํานักงานได้รับคําขอและเอกสารหลักฐานที่ครบถ้วนตามวรรคหนึ่งแล้ว สํานักงานจะแจ้งผลการพิจารณาให้บริษัทจัดการกองทุนรวมทราบภายในสามสิบวัน การชําระค่าธรรมเนียมตามวรรคหนึ่ง มิให้บริษัทจัดการกองทุนรวมเรียกเก็บจากกองทุนรวม"ข้อ ๒ ให้ยกเลิกความในข้อ 46 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 23/2552 เรื่อง หลักเกณฑ์ เงื่อนไขและวิธีการจัดการกองทุน ลงวันที่ 28 กรกฎาคม พ.ศ. 2552 และให้ใช้ความต่อไปนี้แทน "ข้อ 46 ในการแก้ไขเพิ่มเติมโครงการที่มีลักษณะเป็นการให้ประโยชน์ต่อผู้ถือหน่วยลงทุนของกองทุนรวม หรือเพื่อให้เป็นไปตามกฎหมายและหลักเกณฑ์ที่คณะกรรมการกํากับตลาดทุนหรือสํานักงานกําหนด นอกจากการยื่นคําขอเป็นหนังสือ พร้อมทั้งรายละเอียดของโครงการที่แก้ไขเพิ่มเติมแล้ว ให้บริษัทจัดการกองทุนรวมยื่นคํารับรองของผู้ดูแลผลประโยชน์ด้วย เมื่อสํานักงานได้รับคําขอและเอกสารหลักฐานที่ครบถ้วนตามวรรคหนึ่งแล้ว ให้ถือว่าสํานักงานให้ความเห็นชอบให้แก้ไขเพิ่มเติมโครงการได้"ข้อ ๒ ให้ยกเลิกความในข้อ 46 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 23/2552 เรื่อง หลักเกณฑ์ เงื่อนไขและวิธีการจัดการกองทุน ลงวันที่ 28 กรกฎาคม พ.ศ. 2552 และให้ใช้ความต่อไปนี้แทน "ข้อ 46 ในการแก้ไขเพิ่มเติมโครงการที่มีลักษณะเป็นการให้ประโยชน์ต่อผู้ถือหน่วยลงทุนของกองทุนรวม หรือเพื่อให้เป็นไปตามกฎหมายและหลักเกณฑ์ที่คณะกรรมการกํากับตลาดทุนหรือสํานักงานกําหนด นอกจากการยื่นคําขอเป็นหนังสือ พร้อมทั้งรายละเอียดของโครงการที่แก้ไขเพิ่มเติมแล้ว ให้บริษัทจัดการกองทุนรวมยื่นคํารับรองของผู้ดูแลผลประโยชน์ด้วย เมื่อสํานักงานได้รับคําขอและเอกสารหลักฐานที่ครบถ้วนตามวรรคหนึ่งแล้ว ให้ถือว่าสํานักงานให้ความเห็นชอบให้แก้ไขเพิ่มเติมโครงการได้"ข้อ ๓ ประกาศนี้ให้ใช้บังคับตั้งแต่วันที่ 16 มิถุนายน พ.ศ. 2553 เป็นต้นไปผู้มีอํานาจลงนาม - ประกาศ ณ วันที่ 13 พฤษภาคม พ.ศ. 2553 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์หมายเหตุ - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_เหตุผลในการออกประกาศฉบับนี้ คือ (1) กําหนดขั้นตอนการขอและการพิจารณา ให้ความเห็นชอบการแก้ไขเพิ่มเติมโครงการจากสํานักงานให้มีความชัดเจน และ (2) เพื่อปรับปรุงหลักเกณฑ์เกี่ยวกับการชําระค่าธรรมเนียม การแก้ไขเพิ่มเติมโครงการจัดการกองทุนรวมให้มี ความเหมาะสมยิ่งขึ้น จึงจําเป็นต้องออกประกาศนี้